**Návrh**

**OPATRENIE**

**Ministerstva financií Slovenskej republiky**

**z ... 2025**

**č. MF/****008470/2025-74,**

**ktorým sa ustanovuje vzor** **výkazu pre organizáciu s medzinárodným prvkom, občianske združenie, odborovú organizáciu, neinvestičný fond, neziskovú organizáciu poskytujúcu všeobecne prospešné služby a nadáciu**

 Ministerstvo financií Slovenskej republiky podľa § 6b ods. 5 zákona č. 116/1985 Zb. o podmienkach činnosti organizácií s medzinárodným prvkom v Československej socialistickej republike v znení zákona č. 109/2025 Z. z., § 17b ods. 6 zákona č. 83/1990 Zb. o združovaní občanov v znení zákona č. 109/2025 Z. z., § 25a ods. 4 zákona č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení zákona č. 109/2025 Z. z., § 34a ods. 4 zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 109/2025 Z. z. a § 35a ods. 4 zákona č. 34/2002 Z. z. o nadáciách a o zmene Občianskeho zákonníka v znení neskorších predpisov v znení zákona č. 109/2025 Z. z. ustanovuje:

Týmto opatrením sa ustanovuje vzor výkazu podľa osobitných predpisov.[[1]](#footnote-1))

(1) Vzor výkazu pre organizáciu s medzinárodným prvkom, občianske združenie, odborovú organizáciu, neinvestičný fond a neziskovú organizáciu poskytujúcu všeobecne prospešné služby je uvedený v prílohe č. 1.

(2) Vzor výkazu pre nadáciu je uvedený v prílohe č. 2.

Podľa tohto opatrenia sa postupuje prvýkrát pri zostavovaní výkazu za obdobie od 1. júna 2025 do 31. decembra 2025.

Toto opatrenie nadobúda účinnosť 1. augusta 2025.

 Ladislav Kamenický

 minister financií

1. ) § 6b zákona č. 116/1985 Zb. o podmienkach činnosti organizácií s medzinárodným prvkom v Československej socialistickej republike v znení zákona č. 109/2025 Z. z.

§ 17b zákona č. 83/1990 Zb. o združovaní občanov v znení zákona č. 109/2025 Z. z.

§ 25a zákona č. 147/1997 Z. z. o neinvestičných fondoch a o doplnení zákona Národnej rady Slovenskej republiky č. 207/1996 Z. z. v znení zákona č. 109/2025 Z. z.

§ 34a zákona č. 213/1997 Z. z. o neziskových organizáciách poskytujúcich všeobecne prospešné služby v znení zákona č. 109/2025 Z. z.

§ 35a zákona č. 34/2002 Z. z. o nadáciách a o zmene Občianskeho zákonníka v znení neskorších predpisov v znení zákona č. 109/2025 Z. z. [↑](#footnote-ref-1)